אבן עזרא על תהלים קכה


פסוק א

שיר המעלות הבוטחים - לעתיד.

לעולם ישב - בימי המשיח.

פסוק ב

ירושלים הרים - שהם עומדים סביבה והשם סביב עמו בתוכה, על כן לא יוכל האויב לבוא לצור על ירושלים.

פסוק ג

כי - טעם גורל הצדיקים – הם ישראל שנחלו את הארץ כמו ובהפילכם את הארץ, בגורל.

שבט הרשע - הם גויי הארצות.
וטעם למען כטעם: אשר לא ילמדו אתכם.

פסוק ד

הטיבה - יתפלל המשורר או על דרך נבואה.

וטעם בלבותם – כי היושר בלב הוא והוא היסוד והדבור והמעשה כמו בניין.

פסוק ה

והמטים - כמו: ומטי גר ולא יראוני והבי"ת חסרה, כמו: הנמצאים בית ה' וככה הוא והמטים בעקלקלותם, יתפלל שירחיקם השם ויהיו עם פועלי און עם הגוים, אז יהיו שלום על ישראל.

אבן עזרא על תהלים